**ΕΠΙΧΕΙΡΗΜΑΤΟΛΟΓΙΑ – ΔΙΑΤΥΠΩΣΗ ΑΙΤΙΟΛΟΓΗΜΕΝΩΝ ΚΡΙΣΕΩΝ**

*Επιμέλεια : Σερδάκη Ευαγγελία –* [*www.synodoiporos.weebly.com*](http://www.synodoiporos.weebly.com)

Λέγοντας επιχείρημα εννοούμε ένα σύνολο από λογικές προτάσεις –σκέψεις με τις οποίες προβάλλουμε και υποστηρίζουμε μια προσωπική μας άποψη ή ανασκευάζουμε – καταρρίπτουμε μιαν άλλη . Οι σκέψεις αυτές πρέπει να έχουν οργανωθεί σε μία κλιμακωτή σειρά, ώστε να καταλήγουν αβίαστα σε ένα λογικό συμπέρασμα . Τα επιχειρήματά μας είναι αναγκαίο να χαρακτηρίζονται :

α.) από **αλήθεια** ( δηλ. να ανταποκρίνονται στην πραγματικότητα) και

β ) από **εγκυρότητα** (δηλ. να καταλήγουν λογικά σε ένα ασφαλές συμπέρασμα).

Στην περίπτωση αυτή είναι επιτυχημένα και ο λόγος μας διαθέτει συνοχή και αλληλουχία

Πώς διατυπώνουμε έγκυρα και αληθή επιχειρήματα ;

Α. με την παρουσίαση **τεκμηρίων** : δηλ. παραδειγμάτων από την Ιστορία ή την καθημερινή ζωή, στατιστικών στοιχείων, πορισμάτων επιστημονικών ερευνών κ.λ.π.

Β. με την επίκληση **κοινά αποδεκτών αρχών ή αξιών**